157. ΑΠΟΦΑΣΗ ΥΦΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ. 4869/432 της 13/27 Φεβρ. 1998 (ΦΕΚ Β΄ 188) Τροποποίηση της ΣΤ/1832/1978 (Β΄ 103) απόφασης του Υπουργού Συγκοινωνιών, περί στοιχείων αδειών κυκλοφορίας αυτοκινήτων οχημάτων, καθορισμού κυρίων χαρακτηριστικών αυτών και χορηγήσεως αδειών για την προσωρινή κυκλοφορία και προς δοκιμή αυτών. 1. Από τη θέση σε ισχύ της παρούσας απόφασης και εφεξής στα έντυπα των αδειών κυκλοφορίας των πάσης φύσεως αυτοκινήτων οχημάτων στην ένδειξη «αριθμός κινητήρα», δεν θα αναγράφεται πλέον ο αριθμός σειράς παραγωγής παρά μόνο τα σταθερά χαρακτηριστικά στοιχεία που αντιπροσωπεύουν τον τύπο του κινητήρα. 2. Διαγράφεται από το Κεφάλαιο Β της ΣΤ/1832/1978 Κανονιστικής Απόφασης, κάθε αναφορά στον αριθμό σειρά παραγωγής του κινητήρα. 